钦定古今图书集成/方舆汇编/职方典/第1486卷 > 澂江府关梁考 通志
## 钦定古今图书集成/方舆汇编/职方典/第1486卷 > 澂江府关梁考 通志

本府。〈河阳县附郭。〉

东关　按：《县志》“在城西北十五里。”

中关　按《县志》“在城西北二十里。”

西关　按《县志》“在城西北三十里。”

青云桥　按《县志》：“旧名普济桥，在府东街，跨玗札溪。明正统间，知府王彦建为石桥。”

南津桥　在东街南。明嘉靖间，路南州民郭万锺建。

中沟桥　在东街南二里，锁札溪之水口。太平桥　旧名“罗藏桥” ，在府西二里。明嘉靖间，知府王良臣建，通判徐子麟重修。

四均桥　在府廖官营东境内道路至此适均，故名。

永济桥　在府南二里

清平桥　在府西二里

河生桥　在府东。明知府高廷绅建。

三岔桥　在河生桥西百步。

得路桥　在府西北四里。义民席允中、陈亨修建。

务耕桥　在府梨花村北，庠生李杰建。

介营桥　在大小二军营间，故名。

远达桥　在小军营中

广济桥　：在大军营西路口。

通津桥　在广济桥西一里。

庄镜桥　在府东街

漱玉桥　在府东街土主庙前。

西市桥　在府东。明弘治间，举人邹𤣱建。嘉靖间，义民陈绅易以石。

月津桥　在府大河口

长虹桥　在府东四十里。明嘉靖间，郡人罗应重修。

俯波桥　按《县志》，“在城西南二十五里鹭栖村红坡。” 登桥俯瞰抚仙湖，故名。邑民李文高建。涌拔桥　在府西南。按《县志》，在府西南三十里，经江川通衢，邑人杨国儒建。

迎仙桥　在府南

惠民桥　在府西。明时知府徐可久建。

龙津桥　在府东

江川县

关索岭关　在县

迎恩桥　在县北

海门桥　在县东南八里，为临安要路，通星云湖，水入抚仙湖，登舟始此。明天顺五年建。中央有界鱼石焉。澂江、江川，其鱼二种，以石为界，不敢越江，越则相斗，兆兵象。

石桥　、通衢桥　俱在县东。

新兴州

铁炉关　在新兴州。按《州志》：在州北四十九里，据峻岭，俯深谷，旧多林木，易藏奸宄，号称险阻。明设巡检一员，徭编弓兵十六名守之，今裁。岭上为昆阳境，岭下为新兴地，立碑分界。

玉溪桥　在新兴州南

路南州

革泥关　，在路南州按《州志》，“在州东南六十里，交弥勒州界。”

弘济桥　在路南州，通嶍峨、新化路。明弘治间，知州邓骏建。

会通桥　在州西，与弘济桥相望。

永安桥　在路南州北

板桥　在州南二十里。明嘉靖间，郡人席大宾易以石。

天生桥　有二，一在州北五十里，一在州东北十二里。二桥天成，不假人力，故名。

赛虹桥　在州通省大路。明万历间，知州汪良修。

三板桥　在州治通衢。明万历间，举贡杨兴南兄弟捐修。